Pekeliling Perbendaharaan Malaysia KERAJAAN MALAYSIA Bayaran Perkhidmatan Kepada Kerajaan Negeri Kerana Penglibatan Kakitangan Kerajaan Negeri Dalam Melaksanakan Projek-Projek Persekutuan PERBENDAHARAAN MALAYSIA
Pekeliling Perbendaharaan Malaysia PB 3.2 KANDUNGAN PB 3.2 Bayaran Perkhidmatan Kepada Kerajaan Negeri Kerana Penglibatan Kakitangan Kerajaan Negeri Di Dalam Melaksanakan Projek-Projek Persekutuan 1. TUJUAN 2 2. LATAR BELAKANG 2 3. TAFSIRAN ISTILAH 3 4. SKOP BAYARAN PERKHIDMATAN 3 5. MEKANISME TUNTUTAN DAN PEMBAYARAN 6 6. TANGGUNGJAWAB KERAJAAN PERSEKUTUAN 7 7. TANGGUNGJAWAB KERAJAAN NEGERI 9 8. TARIKH KUATKUASA 10 9. LAMPIRAN 11 1
Pekeliling Perbendaharaan Malaysia PB 3.2 PB 3.2 BAYARAN PERKHIDMATAN KEPADA KERAJAAN NEGERI KERANA PENGLIBATAN KAKITANGAN KERAJAAN NEGERI DI PROJEK-PROJEK DALAM PERSEKUTUAN MELAKSANAKAN 1. TUJUAN 1.1 Pekeliling ini bertujuan untuk menjelaskan tafsiran istilah, skop, mekanisme tuntutan dan penyaluran Bayaran Perkhidmatan kepada kerajaan negeri kerana penglibatan secara langsung pegawai/ kakitangan Kerajaan Negeri dalam melaksanakan projek-projek pembangunan Kerajaan Persekutuan. 2. LATAR BELAKANG 2.1 Pelaksanaan projek-projek pembangunan Kerajaan Persekutuan turut melibatkan pegawai/ kakitangan daripada Kerajaan Negeri bagi memastikan kelancaran dari awal sehingga projek disiapkan. 2.2 Bagi menampung kos penglibatan pegawai/ kakitangan kerajaan negeri, Kerajaan Persekutuan telah bersetuju untuk memberikan Bayaran Perkhidmatan tersebut. Majlis Kewangan Negara (MKewN) pada 28 Januari 1978 telah membuat keputusan seperti yang berikut: "Kerajaan Persekutuan bersetuju membayar 5% daripada kos sesuatu projek Persekutuan kepada Kerajaan-kerajaan Negeri apabila kakitangan Kerajaan Negeri terlibat dalam melaksanakan projek-projek itu. Walau bagaimanapun, bayaran ini hanya terhad kepada kos pembinaan (construction cost) projek-projek itu sahaja". 2.3 Mesyuarat MKewN pada 25 Ogos 2009 pula telah bersetuju ke atas pindaan kadar Bayaran Perkhidmatan seperti yang berikut: 2
Pekeliling Perbendaharaan Malaysia PB 3.2 "Kerajaan Persekutuan bersetuju membayar 10% daripada kos sesuatu projek Persekutuan kepada Kerajaan-kerajaan Negeri di Semenanjung dan 12% bagi Sabah dan Sarawak apabila kakitangan Kerajaan Negeri terlibat dalam melaksanakan projek- projek itu. Walau bagaimanapun, bayaran ini hanya terhad kepada kos pembinaan (construction cost) projek-projek itu sahaja". 3. TAFSIRAN ISTILAH 3.1 Bagi tujuan Pekeliling ini: 'Bayaran Perkhidmatan' bermaksud bayaran yang dibuat ke atas perkhidmatan yang ditawarkan. 'Penglibatan Secara Langsung' bermaksud apabila pegawai/ kakitangan negeri diarahkan atau ditugaskan untuk terlibat dalam pelaksanaan projek pembangunan Kerajaan Persekutuan. 'Projek Pembangunan Persekutuan' bermaksud hanya projek Fizikal - Pembinaan, tidak melibatkan elemen lain yang berbentuk program, perolehan bekalan dan seumpamanya. 'Kos Pembinaan' bermaksud kos kontrak atau kos yang dipersetujui (award) kepada kontraktor. Pengiraan kos pembinaan boleh disemak berdasarkan bayaran kemajuan tahun tuntutan. 'Tempoh pembinaan projek' bermaksud bermula dari tarikh mula projek hingga tarikh siap (tarikh certificate of practical completion ) sahaja. 4. SKOP BAYARAN PERKHIDMATAN 4.1 Skop tuntutan bagi tujuan Bayaran Perkhidmatan adalah dihadkan seperti yang berikut: 3
Pekeliling Perbendaharaan Malaysia PB 3.2 4.1.1 Projek Persekutuan yang dibiayai melalui peruntukan Perbelanjaan Pembangunan (DE) dan melibatkan perolehan kerja sahaja. Perolehan berbentuk bekalan/perkhidmatan adalah tidak dibenarkan. 4.1.2 Kategori projek pembangunan yang boleh dipertimbangkan adalah projek kategori Fizikal - Pembinaan seperti yang berikut: (a) Kerja-kerja pembinaan bangunan/ infrastruktur baharu. Contoh: Pembinaan sekolah baharu melibatkan 42 bilik darjah atau Membina Jalan Perhubungan Desa (b) Pembinaan bangunan/ infrastruktur tambahan Contoh: Menaik taraf medan selera dengan membina satu blok baharu gerai jualan buah-buahan (c) Projek melibatkan tebatan banjir, infrastruktur saliran mesra alam dan pemuliharaan pantai Contoh: Pembinaan ban banjir, tembok penahan banjir (flood wall), terowong banjir (floodtunnel), bypass channel, kolam takungan, rumah pam, pintu kawalan banjir barrage, sistem saliran, mendalam dan pelebaran sungai bagi tujuan kawalan banjir manakala struktur banteng pemecah ombak (breakwater), beach nourishment dan struktur-struktur lain bagi tujuan kawalan hakisan pantai. 4
Pekeliling Perbendaharaan Malaysia PB 3.2 (d) Roboh/ Buang dan Bina/ Ganti - bangunan dan infrastruktur Contoh: Kerja-kerja meroboh dan membina jambatan konkrit. 4.1.3 Senarai projek pembangunan yang tidak dipertimbangkan dalam permohonan Bayaran Perkhidmatan: (a) Projek naik taraf (b) Projek baik pulih (c) Projek penyelenggaraan (d) Pelebaran jalan (e) Program-program (f) Pembelian aset (g) Kerja-kerja perparitan (h) Kerja-kerja pembekalan (i) Penurapan jalan (j) Projek penyenggaraan (k) Kerja-kerja pendawaian (l) Kerja pemasangan lampu/ cctv/ sistem (m) Melibatkan kursus pentauliahan projek (n) Pengujian dan Pentauliahan Sistem (Testing and Commisioning) (o) Kerja-kerja pengorekan (p) Lain-lain projek yang tidak melibatkan kerja-kerja dalam kategori Fizikal - Pembinaan 4.1.4 Kadar tuntutan ditetapkan adalah sebanyak 10% untuk negeri-negeri di Semenanjung dan 12% untuk negeri Sabah dan Sarawak daripada kos yang dibelanjakan bagi pembinaan projek tersebut dalam tahun semasa sahaja dan tidak melebihi siling peruntukan tahunan projek. 5
Pekeliling Perbendaharaan Malaysia PB 3.2 4.1.5 Kos pembinaan ialah kos kontrak atau kos yang dipersetujui (award) pada kontraktor tidak termasuk komponen-komponen seperti yang berikut: (a) Kos pengambilan balik tanah/ bayaran premium tanah; (b) Kos kerja-kerja awalan seperti kerja ukur tanah, penyiasatan tanah, pemetaan utiliti, kajian awalan dan lain-lain yang berkaitan; (c) Kos pengalihan utiliti; (d) Kos sumbangan kepada Pihak Berkuasa Tempatan (PBT), pembentungan kepada Indah Water Konsortium (IWK), utiliti seperti Tenaga Nasional Berhad (TNB), syarikat bekalan air dan syarikat telekomunikasi (Telco); (e) Perolehan alat-alat kelengkapan dan peralatan/ loose furniture; (f) Gaji/ elaun yang dibayar di bawah peruntukan projek; (g) Bayaran juru perunding; dan (h) Lain-lain komponen yang ditentukan oleh Jawatankuasa Panel Penilai dari semasa ke semasa. 5. MEKANISME TUNTUTAN DAN PEMBAYARAN 5.1 Kerajaan Negeri boleh menuntut Bayaran Perkhidmatan dalam keadaan seperti yang berikut: 5.1.1 Apabila dipastikan bahawa pegawai/ kakitangan kerajaan negeri telah terlibat secara langsung dalam pelaksanaan projek-projek Persekutuan. Walau bagaimanapun, penglibatan yang dimaksudkan ini adalah untuk peringkat pembinaan projek-projek yang berkenaan sahaja. Kerajaan Negeri perlu memastikan bahawa tuntutan Bayaran Perkhidmatan tidak melibatkan projek Kerajaan Persekutuan 6
Pekeliling Perbendaharaan Malaysia PB 3.2 yang tergendala/ lewat jadual (sakit); dan 5.1.2 Penglibatan pegawai/ kakitangan Kerajaan Negeri ini adalah bagi projek-projek menggunakan Perbelanjaan Pembangunan (DE) Persekutuan sahaja. Projek-projek yang dibiayai secara imbuhan atau pinjaman Kerajaan Persekutuan tidak termasuk dalam Bayaran Perkhidmatan. 5.2 Tuntutan dan penyaluran Bayaran Perkhidmatan kepada Kerajaan Negeri kerana penglibatan secara langsung pegawai/kakitangan Kerajaan Negeri dalam melaksanakan projek-projek pembangunan Kerajaan Persekutuan bagi tahun semasa akan dibuat pada tahun yang berikutnya. 5.3 Penyaluran Bayaran Perkhidmatan kepada Kerajaan Negeri boleh dilakukan dalam bentuk bayaran penuh (lump-sum) atau berperingkat bergantung kepada kedudukan semasa kewangan Kerajaan Persekutuan. Kaedah penyaluran Bayaran Perkhidmatan kepada kerajaan negeri adalah secara Electronic Fund Transfer (EFT). 5.4 Carta aliran kerja bagi proses Bayaran Perkhidmatan adalah seperti di Lampiran A. 6. TANGGUNGJAWAB KERAJAAN PERSEKUTUAN 6.1 Kerajaan Persekutuan melalui Jawatankuasa Panel Penilai (JPP) Bayaran Perkhidmatan bertanggungjawab untuk menyemak dan memperaku tuntutan daripada Kerajaan Negeri berdasarkan skop yang digariskan dalam Pekeliling ini. 6.2 Hasil semakan dan perakuan oleh JPP Bayaran Perkhidmatan akan digunakan oleh Kementerian Kewangan sebagai penentuan dalam penyaluran Bayaran Perkhidmatan kepada Kerajaan Negeri. 7
Pekeliling Perbendaharaan Malaysia PB 3.2 6.3 Keahlian JPP Bayaran Perkhidmatan adalah seperti yang berikut: (a) Pengerusi: Pengarah Belanjawan Negara, Kementerian Kewangan (b) Ahli: Kementerian Ekonomi, Unit Penyelarasan Pelaksanaan, Jabatan Perdana Menteri (ICU, JPM), Kementerian Pembangunan Kerajaan Tempatan (KPKT), Jabatan Kerja Raya (JKR), Jabatan Pengairan dan Saliran (JPS) dan lain-lain agensi kerajaan yang ditentukan dari semasa ke semasa. (c) Urus setia: Pejabat Belanjawan Negara, Kementerian Kewangan. 6.4 Terma Rujukan JPP Bayaran Perkhidmatan adalah seperti yang berikut: (a) mengenal pasti isu, memberi pandangan termasuk merangka dan menyediakan input atau kertas pertimbangan dasar yang berbangkit berkaitan Bayaran Perkhidmatan; (b) menyediakan garis panduan semakan Bayaran Perkhidmatan; (c) menjadi tempat rujukan dan memberi khidmat nasihat termasuk penglibatan dalam sesi libat urus berkaitan Bayaran Perkhidmatan; (d) menyemak dan menilai permohonan Bayaran Perkhidmatan yang dikemukakan oleh Kerajaan Negeri; dan (e) memperakukan jumlah Bayaran Perkhidmatan oleh Kerajaan Negeri kepada Kementerian Kewangan. 8
Pekeliling Perbendaharaan Malaysia PB 3.2 7. TANGGUNGJAWAB KERAJAAN NEGERI 7.1 Kerajaan Negeri perlu menubuhkan satu jawatankuasa di peringkat negeri untuk tujuan kompilasi, menyemak dan memperaku permohonan Bayaran Perkhidmatan sebelum dikemukakan kepada Kementerian Kewangan. 7.2 Cadangan keahlian jawatankuasa peringkat Kerajaan Negeri adalah seperti yang berikut: (a) Pengerusi: Pegawai Kewangan Negeri (b) Ahli: PBT, Pejabat Daerah dan Tanah (PDT), Unit Perancang Ekonomi Negeri/ Bahagian Perancang Ekonomi Negeri (UPEN/BPEN), Pejabat Pembangunan Negeri, agensi teknikal negeri seperti JKR, JPS dan lain-lain agensi pelaksana yang berkaitan. (c) Urus setia: Pejabat Kewangan Negeri 7.3 Terma Rujukan jawatankuasa di peringkat Kerajaan Negeri bagi tujuan permohonan Bayaran Perkhidmatan adalah seperti yang berikut: (a) kompilasi dan menyediakan maklumat permohonan Bayaran Perkhidmatan daripada agensi pelaksana negeri; (b) menyemak, menilai dan memperakukan tuntutan Bayaran Perkhidmatan Kementerian Kewangan; dan (c) menyediakan maklum balas dan cadangan penambahbaikan pelaksanaan Bayaran Perkhidmatan kepada Kementerian Kewangan. 9
Pekeliling Perbendaharaan Malaysia PB 3.2 7.4 Kerajaan Negeri hendaklah mengemukakan permohonan Bayaran Perkhidmatan menggunakan format seperti di Lampiran B. Permohonan tersebut hendaklah terlebih dahulu disahkan oleh Agensi Pelaksana Kerajaan dan Pegawai Kewangan Negeri atau pegawai-pegawai yang dilantik mewakilinya sebelum dikemukakan kepada Kementerian Kewangan. 7.5 Kerajaan Negeri perlu mengemukakan permohonan Bayaran Perkhidmatan seperti di Lampiran B sebelum atau pada 30 Jun setiap tahun dalam dua (2) format iaitu: (a) Softcopy dalam bentuk format Excel melalui e-mel kepada unitkewangannegeri@mof.gov.my. (b) Cetakan manual atau hardcopy ke alamat : Pengarah Belanjawan Negara Pejabat Belanjawan Negara Aras 6, Blok Utara Kompleks Kementerian Kewangan Presint 2, Pusat Pentadbiran Kerajaan Persekutuan 62592 Putrajaya 8. TARIKH KUATKUASA Pekeliling ini berkuat kuasa mulai 1 Januari 2024. Kementerian Kewangan PUTRAJAYA 4 April 2024 10
Pekeliling Perbendaharaan Malaysia PB 3.2 LAMPIRAN A CARTA ALIR PROSES TUNTUTAN BAYARAN PERKHIDMATAN Kerajaan Negeri menyediakan tuntutan Bayaran Perkhidmatan tahunan Jawatankuasa semakan Bayaran Perkhidmatan di peringkat negeri menyemak dan memperaku jumlah tuntutan Bayaran Perkhidmatan Kerajaan Negeri mengemukakan permohonan tuntutan Bayaran Perkhidmatan kepada Kementerian Kewangan Jawatankuasa Panel Penilai Bayaran Perkhidmatan menyemak dan memperaku tuntutan oleh Kerajaan Negeri kepada Kementerian Kewangan Kementerian Kewangan memproses penyaluran Bayaran Perkhidmatan Kerajaan Negeri menerima Bayaran Perkhidmatan 11
PERMOHONAN TUNTUTAN BAYARAN PERKHIDMATAN BAGI TAHUN __________ KOD PROJEK NAMA PROJEK SEPERTI YANG DILULUSKAN JENIS KATEGORI PROJEK* SKOP KERJA UTAMA TARIKH MULA TARIKH SIAP/ JANGKA SIAP ASAL TERMASUK SEMUA PERUBAHAN KERJA SEHINGGA TAHUN TUNTUTAN (RM) (RM) DISEDIAKAN OLEH AGENSI PELAKSANA: DIPERAKUKAN OLEH PEGAWAI KEWANGAN NEGERI: TARIKH : TARIKH : RUJUKAN (A) Kerja-kerja pembinaan bangunan/infrastruktur baharu. (B) Pembinaan bangunan/ infrastruktur tambahan (C) Projek melibatkan tebatan banjir , infrastruktur saliran mesra alam dan pemuliharaan pantai (D) Roboh/Buang dan Bina/Ganti - bangunan dan infrastruktur ** Kos Pembinaan boleh disemak berdasarkan bayaran kemajuan tahun tuntutan. SILING PERUNTUKAN TAHUNAN (RM) (RM) DALAM TAHUN TUNTUTAN (RM) LAMPIRAN B TERKUMPUL SEHINGGA TAHUN TUNTUTAN KOS BAYARAN PERKHIDMAT AN (RM) (RM)